CELEX: 62007CA0537
Language: et
Date: 2009-07-16 00:00:00
Title: Kohtuasi C-537/07: Euroopa Kohtu (kolmas koda) 16. juuli 2009 . aasta otsus (Juzgado de lo Social de Madridi (Hispaania) eelotsusetaotlus) — Evangelina Gómez-Limón Sánchez-Camacho versus Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA (Direktiiv 96/34/EÜ — Raamkokkulepe lapsehoolduspuhkuse kohta — Õigused, mis on lapsehoolduspuhkuse alguseks saadud või mida ollakse saamas — Lapsehoolduspuhkuse ajal sotsiaalkindlustushüvitise saamise järjepidevus — Direktiiv 79/7/EMÜ — Meeste ja naiste võrdse kohtlemise põhimõte sotsiaalkindlustuse valdkonnas — Töövõimetuspensioniõiguste omandamine lapsehoolduspuhkuse ajal)

12.9.2009   
            
            
               ET
            
            
               Euroopa Liidu Teataja
            
            
               C 220/6
            
         Euroopa Kohtu (kolmas koda) 16. juuli 2009. aasta otsus (Juzgado de lo Social de Madridi (Hispaania) eelotsusetaotlus) — Evangelina Gómez-Limón Sánchez-Camacho versus Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA
   (Kohtuasi C-537/07) (1)
   
   (Direktiiv 96/34/EÜ - Raamkokkulepe lapsehoolduspuhkuse kohta - Õigused, mis on lapsehoolduspuhkuse alguseks saadud või mida ollakse saamas - Lapsehoolduspuhkuse ajal sotsiaalkindlustushüvitise saamise järjepidevus - Direktiiv 79/7/EMÜ - Meeste ja naiste võrdse kohtlemise põhimõte sotsiaalkindlustuse valdkonnas - Töövõimetuspensioniõiguste omandamine lapsehoolduspuhkuse ajal)
   2009/C 220/08
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social de Madrid
   
      Põhikohtuasja pooled
   
   
      Hageja: Evangelina Gómez-Limón Sánchez-Camacho
   
      Kostja: Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA
   
      Kohtuasja ese
   
   Eelotsustetaotlus — Juzgado de lo Social de Madrid — Nõukogu 3. juuni 1996. aasta direktiivile 96/34/EÜ (EÜT L 145, lk 4; ELT eriväljaanne 05/02, lk 285) lisatud Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe 2. klausli punktide 6 ja 8 ning nõukogu 19. detsembri 1978. aasta direktiivi 79/7/EÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT L 6, lk 24; ELT eriväljaanne 05/01, lk 215) tõlgendamine — Siseriiklikud õigusnormid, mille kohaselt arvutatakse töövõimetuspension hüvitise maksmist tingivale sündmusele eelneva kindlaksmääratud ajavahemiku jooksul teenitud palga alusel — Selle ajavahemiku jooksul lühendatud tööajaga töötamise näol võetud lapsehoolduspuhkus — Mõju
   
      Resolutiivosa
   
   
               1.
            
            
               Isikud saavad siseriiklikus kohtus tugineda 14. detsembril 1995 sõlmitud lapsehoolduspuhkuse raamkokkuleppe, mis on lisatud nõukogu 3. juuni 1996. aasta direktiivile 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta, klausli 2 punktile 6.
            
         
               2.
            
            
               Lapsehoolduspuhkuse raamkokkuleppe klausli 2 punktidega 6 ja 8 ei ole vastuolus see, kui töötaja töövõimetuspensioni arvutamisel võetakse arvesse asjaolu, et ta on olnud osalise ajaga lapsehoolduspuhkusel, mille jooksul ta tasus sissemakseid ja omandas pensioniõigusi proportsionaalselt teenitud palgaga.
            
         
               3.
            
            
               Lapsehoolduspuhkuse raamkokkuleppe klausli 2 punktis 8 ei ole kehtestatud liikmesriikidele kohustusi, välja arvatud kohustus käsitleda ja lahendada sellest raamkokkuleppest tulenevaid sotsiaalkindlustusega seotud küsimusi vastavalt siseriiklikule õigusele. Eelkõige ei ole liikmesriigid selle alusel kohustatud ette nägema sotsiaalkindlustushüvitiste saamise järjepidevust lapsehoolduspuhkuse ajal. Isikud ei saa tugineda klausli 2 punktile 8 ametiasutuse vastu siseriiklikus kohtus.
            
         
               4.
            
            
               Meeste ja naiste võrdse kohtlemise põhimõttega ning iseäranis meeste ja naiste võrdse kohtlemise põhimõttega sotsiaalkindlustuse valdkonnas nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas tähenduses ei ole vastuolus see, kui töötaja omandab osalise ajaga lapsehoolduspuhkuse jooksul töövõimetuspensioniõigusi, lähtudes töötatud ajast ning teenitud palgast, mitte sellest, nagu ta töötaks täistööajaga.
            
         
      (1)  ELT C 64, 8.3.2008.